هوللاندیادا کئچیریلن سناتور سس وئرمه‌سینده حکومت اورتاق‌لاری چوخ سس ایتیردیگی حالدا ایلک دفعه سئچکییه گیرن، حدیندن آرتیق ساغچی دموکراسی اوچون فوروم پارتیسی (FvD) 12 سناتور چیخاردی.
می ین 27-ده اؤلکه‌نین 570 ایالت عضوو 75 سناتورو سئچمک اوچون سس وئرمه کئچیردی.
سئچکی‌لرده باش ناظیر مارک روته نین صدرلیگیندکی آزادلیق و دموکراسی اوچون خالق پارتیسی (VVD) و ایلک دفعه سئچکییه قاتیلان حدین‌دن آرتیق ساغچی دموکراسی اوچون فوروم پارتیسی‌نین (FvD) هر بیری اورتایا 12، یعنی ان چوخ سناتور چیخاران پارتی لر اولدو.
باش ناظیر مارک روته نین صدرلیگیندکی 4 پارتی دن عبارت کوالیسیون حکومتی ایسه سنات‌داکی چوخ‌لوغو ایتیردی. آرتیق کوالیسیون حکومتی اکثریتی قازانماسی اوچون بئشینجی بیر پارتی ایله اوزلاشماغا گئتمه‌لی‌دیر.
عضو‌لری‌نین چوخو تورک و کوچمن لردن اولان برابرلیک (دنک) پارتیسی ایسه ایلک دفعه قاتیلدیغی سئچکی‌لردن سناتور چیخارا بیلمه‌دی.
قئید ائدک کی، هوللاندیادا سناتورلار خالق طرفیندن دئییل، 12 ایالت مجلیسی عذره 570 عضوون سسی ایله تعیین اولونور.
75 سناتور پارلامئنتین آلت قانادی اولان نماینده‌لر مجلیسیندن کئچن قانون‌لاری تصدیقلمه و وتو قویماق صلاحیتینه مالیک‌دیر.
